Nordisk interiør-høst og DIYs – Ski Storsenter
Blogg
MENY
Ski Storsenter Nettsted
Åpningstider
Butikker
Om senteret
Ledige stillinger
Gavekort
Ski Kundeklubb
Nyheter og tilbud
Nordisk interiør-høst og DIYs
22 september, 2016 | Inspirasjon
Sommeren er for alvor klar til å slippe taket og gi stafettpinnen over til høsten. Hverdagen er her, og vi trekker innendørs til andre aktiviteter og måter å kose oss på.
Myke tekstiler og lyse farger fra den nordiske paletten står i fokus. Håndarbeidstrenden står fortsatt sterkt, veving og macramè er populært.
Kanskje du blir fristet til å prøve å lage noe selv – ditt eget DIY-prosjekt? Her får du oppskrift på en enkel kjøkkenklut og en enkel veggpynt du kan lage.

Diy-tips: Veggpynt
Har du lyst på et lite hobbyprosjekt som kan pynte opp en vegg, kan du lage denne søte veggpynten i lin. Det går fort å lage den, og kan være en koselig idé til noe som er hyggelig å lage sammen med barna. Hva med å invitere til venninnekveld og dere kan lage hver deres? La deg inspirere av vår fargepalett, eller velg din helt egen stil.
Dette trenger du:
1 broderiramme
3 ulike farger med lingarn, rustrødt, hvitt og grått.
Saks
Slik gjør du:
Begynn med det rustrøde lingarnet. Klipp opp 5 tråder à 150 cm lengde. Brett garnlengden dobbel slik at du former en løkke. Dra garnlengden rundt broderirammen og gjennom løkken og dra til. Fortsett på samme måte med 16 lengder med rustrødt garn. Gjør på samme måte med tre lengder naturfarget garn på hver side av det rustrøde garnet. Avslutt med en lengde med grått garn utenfor den hvite. Juster lengdene på trådene med en saks. Når du er ferdig; Heng opp ditt helt eget og selvgjorte sjarmerende kunstverk!
Du finner broderiramme og lingarn på Panduro Hobby.
Spisetoler i lys eik, putetrekk og deilige pledd i sennepsgult og plomme. Det lyse og lette kombinert med naturmaterialer og røff keramikk.
Diy-tips: Strikket kjøkkenklut
En strikket kjøkkenklut er et overkommelig prosjekt for de fleste. Velg en farge som matcher ditt kjøkken, og lag gjerne flere når du først er i gang. Supre som gaver, klutene blir garantert godt mottat!
Dette trenger du:
2 nøster Mandarin Petit bomullsgarn
Rundpinne nr 41/2
Slik gjør du:
Legg opp 47 masker på rundpinne nr 41/2. Du skal strikke kluten frem og tilbake. .
pinne: 1 rett, strikk *1 vrang, 1 rett*, gjenta fra * til * pinnen ut.
pinne: 1 rett, *1 rett, 1 vrang*,  gjenta fra * til * pinnen ut, avslutt med 1 rett.
pinne: Rett
pinne: Rett
Gjenta 1.-4. pinne til arbeidet måler ca 25 cm. Avslutt med 2. pinne. Fell av i vrangbord.
Likte du denne oppskriften? Da kan du finne flere lignende varianter i oppskriftsheftet fra Sandnes Garn som du får kjøpt på garnbutikken Nøstet Mitt på Ski Storsenter.
Nyt høsten og alt den har å by på! Tenn stearinlys innendørs, inviter venner på besøk og lag noe godt å spise sammen. Hva med å invitere venninegjengen på en strikkekveld hvor kjøkkenkluter i bomull, eller den fine veggpynten i oppskriftene her stå i fokus?

Relaterte poster
HØSTENS FARGETRENDER
Nordisk interiør-høst og DIYs
LA DEG INSPIRERE!
Våre topp 13 boktips til sommerferien!
En dag med Personal Shopper!
Reisen starter på Ski Storsenter – GIVEAWAY!
Matoppskrift; lammebog
Velkommen!
På denne bloggen skal vi fortelle noen av de mange historiene som finnes på et så stort senter som vårt. Det blir inspirasjon, tips, videoer og behind-the-scenes fra hverdagen på senteret vårt - og vi håper du følger med! Lurer du på noe? Legg igjen en kommentar, da vel!
Søk
Søk etter:
Facebook
Instagram
Last flere..
følg på instagram
Siste innlegg
Eplemos på epledagen
To lykkelige Match-vinnere
Høstens hudpleie på Lóccitane.
Skechers – Hvor enn du ser
HØSTENS FARGETRENDER
Ski Storsenter, Jernbanesvingen 6, 1400 Ski. Senterdirektør: Gro Kristin Collet.
Telefon: 64 85 90 00. E-post: post@skistorsenter.no
Følg oss på: